તેજસ પ૦,૦૦૦ ફૂટની ઊંચાઇ સુધી ઉડાન ભરી શકે છે. તેજસની પાંખો ૮.ર૦ મીટર પહોળી છે અને તેેની લંબાઇ ૧૩.ર૦ મીટર અને ઊંચાઇ ૪.૪૦ મીટર છે. તેજસનું વજન ૬,પ૬૦ કિલોગ્રામ છે. તેજસ દુશ્મનોના વિમાન પર હુમલા કરવા માટે હવામાંથી હવામાં પ્રહાર કરી શકે તેવી ડર્બી મિસાઇલ્સ અને જમીન પર નિશાન માટે આધુનિક લેસર ડેઝિગ્નેટર અને ટાર્ગેટિંગ પોઇન્ટથી સજ્જ છે. તેજસની ફલાઇટ કંટ્રોલ સિસ્ટમ પણ જબરદસ્ત છે. તેજસનું માળખું કાર્બન ફાઇબરથી બનેલું છે, જે ધાતુની તુલનાએ અનેકગણું હળવું અને મજબૂત હોય છે. તેજસ સેન્સર વેવ રડારથી સજ્જ છે, જે દુશ્મનના વિમાન કે જમીન પરથી હવામાં છોડવામાં આવેલ મિસાઇલની તેજસને તાત્કાલિક જાણ કરે છે.